ΓΡΑΠΤΗ ΕΡΩΤΗΣΗ E-0100/01

υποβολή: Rosa Migulez Ramos (PSE) προς την Επιτροπή

(29 Ιανουαρίου 2001)

Θέμα: Θύελλες στη Γαλικία: επιπτώσεις στον τομέα της αλιείας και των θαλασσινών

Οι δυνατές θύελλες που πλήττουν από τον περασμένο Οκτώβριο τις ευρωπαϊκές ακτές του Ατλαντικού είχαν και εξακολουθούν να έχουν σοβαρές συνέπειες για την οικονομία ορισμένων περιοχών, όπως είναι η Γαλικία, στην Ισπανία, και άλλων περιοχών της Πορτογαλίας και της Γαλλίας που βρίσκονται στις όχθες του Ατλαντικού. Αυτές οι περιοχές είναι έντονα εξαρτημένες από τον πρωτογενή τομέα (γεωργία και αλιεία) καιφίστανται τις συνέπειες μετερεολογικών συνθηκών που επιδρούν αρνητικά στον παραγωγικό τους ιστό.

Στη Γαλικία, οι απώλειες σε θαλασσινά, λόγω της μαζικής θνησιμότητας των διθύρων μαλακίων που οφείλεται στη μείωση της περιεκτικότητας του νερού σε αλάτι,πολογίζονται στα 7 000 εκατομμύρια πεσέτες. Η θνησιμότητα, που σε ορισμένα είδη ανήλθε στο 100 % των ατόμων, επεκτάθηκε και στα νεογνά. Τούτο σημαίνει ότι δεν έχασαν μόνον ολόκληρη την παραγωγή αυτού του έτους, αλλά και του επομένου.

Όσον αφορά τη γεωργία και την αλιεία, οι ζημίες που προκλήθηκαν από τις θύελλες δεν έχουν προηγούμενο. Οι αγρότες ζήτησαν από τις αρμόδιες διοικητικές αρχές σειρά μέτρων στήριξης, μεταξύ των οποίων την παροχή δανείων με ειδικούς όρους και αμέσων ενισχύσεων για την απώλεια εισοδήματος.

Από τη μεριά τους, οι αλιείς μιλούν για καταστροφή, τραγωδία και απόγνωση. Πρόκειται για μικρά αλιευτικά που ασχολούνται με την παραδοσιακή αλιεία, η οποία αποτελεί αποκλειστική πηγή εισοδήματος για πολλές οικογένειες που αναγκάστηκαν να επιβιώσουν με εισόδημα μικρότερο από 30 000 πεσέτες το μήνα. Μετά από τρεις μήνες χωρίς δυνατότητα απόπλευσης, η κατάσταση είναι τόσο δύσκολη ώστε πολλοί αναγκάστηκαν να ανατρέξουν σε δάνεια και στις κοινωνικέςπηρεσίες για να την αντιμετωπίσουν. Ορισμένες συντεχνίες, όπως εκείνη της Cedeira (Corua), ζήτησε τραπεζικό δάνειο προκειμένου να μπορέσει να παράσχει άμεση οικονομική ενίσχυση στα μέλη της.

Λαμβάνονταςπόψη την παραδοσιακά χαμηλή απορρόφηση των πιστώσεων του IFOR, θα μπορούσε η Επιτροπή να εξετάσει τη δυνατότητα συγχρηματοδότησης των μέτρων στήριξης προς τον τομέα της παραδοσιακής αλιείας ή της παραγωγής θαλασσινών στις ευρωπαϊκές περιοχές που επλήγησαν περισσότερο από τις θύελλες, όπως είναι η περίπτωση της Γαλικίας; Έχειποβάλει σχετική πρόταση η ισπανική κυβέρνηση;

Απάντηση του κ. Fischler εξ ονόματος της Επιτροπής

(16 Φεβρουαρίου 2001)

Η Επιτροπή συμμερίζεται την ανησυχία του Αξιότιμου Μέλους του Κοινοβουλίου όσον αφορά την κατάσταση των αλιέων σε περιοχές όπως η Γαλικία που επλήγησαν από τις κακοκαιρίες τους τελευταίους αυτούς μήνες.

Η Επιτροπήπογραμμίζει ότι τα κράτη μέλη μπορούν να χορηγήσουν στους αλιείςπό ορισμένους όρους που καθορίζονται στο άρθρο 16 του κανονισμού (ΕΚ) αριθ. 2792/99 του Συμβουλίου, της 17ης Δεκεμβρίου 1999, για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας(1), αποζημιώσεις που συγχρηματοδοτούνται από το Χρηματοδοτικό Μέσο Προσανατολισμού της Αλιείας (ΧΜΠΑ) για την προσωρινή παύση των δραστηριοτήτων αλιείας, σε περίπτωση μη προβλέψιμου γεγονότος που προκύπτει από βιολογικά κυρίως αίτια. Για την περίοδο προγραμματισμού 2000-2006, το συνολικό ποσό των αποζημιώσεων περιορίζεται ωστόσο σε 1 εκατ. ή 4 % της χρηματοδοτικής συνδρομής της Κοινότητας που χορηγείται στον τομέα στο σχετικό κράτος μέλος.

Υπό τους όρους αυτούς, εναπόκειται άρα στην ισπανική κυβέρνηση να λάβει τις κατάλληλες αποφάσεις όσον αφορά την ενδεχόμενη χορήγηση αποζημιώσεων.

Όσον αφορά την εφαρμογή του ΧΜΠΑ στην Ισπανία, η Επιτροπή τονίζει ότι το ποσοστό εκτέλεσης για την περίοδο 1994-1999 θα είναι περίπου 100 %. Όσον αφορά τη νέα περίοδο 2000-2006, η εφαρμογή του ΧΜΠΑ εξελίσσεται σύμφωνα με τις προβλέψεις του προγραμματισμού.

(1) ΕΕ L 337 της 30.12.1999.